Spedaskeedderkopp

Spedaskeedderkopp (Robertus scoticus) er en av edderkoppene i gruppen kamfotedderkopper (Theridiidae).

Utseende 
Spedaskeedderkopp er en liten edderkopp, ca. 2 mm lang. Den er ganske ensfarget brunt, med litt mørkere framkropp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn. 

Den kan forveksles med enkelte arter av mattevevere og dvergedderkopper (Linyphiidae). Den er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Levevis 
Spedaskeedderkopp lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers. 

Hunnen spinner eggene sine inn i en fritthengende, rund eggsekk.

Utbredelse 
Spedaskeedderkopp er utbredt i den palearktiske sone. I Europa finnes den i de fleste land, også i Norge.

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Robertus (tysk)

Eksterne lenker 
 
 Kamfotedderkopper – edderkopper.net (norsk)

Kamfotedderkopper